Shalom! Tervetuloa Veahavta et Israel -ohjelman pariin.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Raamattua voidaan parhaiten selittää sen itsensä avulla.
Mitä enemmän tunnet Vanhaa testamenttia, -
sitä paremmin ymmärrät Uuden testamentin ilmoitusta, -
koska perustus lasketaan Vanhassa.
Tutkimme tässä sarjassa Heprealaiskirjettä, -
ja nyt siirrymme sen lukuun 10.
Hepr. 10:1: -
"Sillä koska laissa..."
Heprealaiskirjeessä korostetaan yhä uudelleen VT:n lakia, -
jonka esikuvan avulla voimme ymmärtää UT:n opetusta, -
etenkin Jeshuan persoonaa ja työtä.
Heprealaiskirjettä ei voi ohittaa. Sen kirjoittaja yrittää siunata meitä.
Hän sanoo, mitä kannattaa tutkia, -
jotta voisimme paremmin ymmärtää Uuden testamentin ilmoitusta -
Lunastajan työstä ja sen vaikutuksesta sinun maanpäälliseen elämääsi.
Se, miten vastaat hänen kutsuunsa, määrittelee ikuisuutesi.
Hepr. 10:1: -
"Sillä koska laissa on... varjo..."
Varjo puhuu jostain muusta kuin itsestään.
Varjo kuvaa omistajaansa mutta heikosti.
Se ei ole itse totuus vaan sen kuva.
"Sillä koska laissa on vain tulevan hyvän varjo, -
ei itse asiain olemusta..."
Meidän pitää kiinnittää huomio sanoihin "itse asiain".
"Asia" on kreikassa sana, josta saamme sanan pragmaattinen.
Pragmaattinen on voimakas sana.
Pragmaattinen ihminen tekee loogisia johtopäätöksiä.
Heprealaiskirjeen kirjoittaja puhuu siitä, -
että lain varjo puhuu tulevista asioista, -
Jumalan valtakunnasta ja Messiaan työstä siinä.
Hän sanoi: "Tehkää parannus, sillä taivasten valtakunta on lähellä."
Eli kun ymmärrämme varjoa, ymmärrämme myös sitä, -
minkä varjo on kyseessä.
"Sillä koska laissa on vain tulevan hyvän varjo, -
ei itse asiain olemusta, -
ei se koskaan voi samoilla jokavuotisilla uhreilla, -
joita he alinomaa kantavat esiin..."
Tooran mukaan uhreja annettiin jatkuvasti, -
päivittäin tai vuosittain uhrista riippuen.
Toorassa määrätyt uhrit eivät olleet riittäviä, -
koska niitä piti toistaa yhä uudelleen.
Jos jotain asiaa täytyy toistaa, se ikään kuin kuluu.
Se ei ole riittävä eikä aikaansaa täydellisyyttä.
"...ei se koskaan voi... tehdä niiden tuojia täydellisiksi."
Uhrit eivät kyenneet tekemään uhrin suorittajia täydellisiksi.
Sana "täydellinen" voi esiintyä eri muodoissa, -
ja se on voitu kääntää eri sanoilla.
Jo Hepr. 7:11:ssä sanottiin, -
ettei laki voi saada aikaan täydellisyyttä, -
eikä sen tarkoituskaan ollut saada aikaan täydellisyyttä.
Laki annettiin meille esikuvaksi, -
jotta ymmärtäisimme, miten täydellisyys saatiin aikaan.
Mitä piti tapahtua, jotta täydellisyys saataisiin aikaan?
Sana "täydellisyys" liittyy Jumalan valtakuntaan.
Hepr. 10:2: -
"Sillä eikö muutoin olisi lakattu niitä uhraamasta, -
koska näillä, jotka jumalanpalvelustaan toimittavat, -
kerran puhdistettuina, ei enää olisi ollut mitään tuntoa synneistä?"
Vanhan testamentin uhrit suoritettiin ilmestysmajassa tai temppelissä.
Niitä toistettiin alituiseen, koska ne eivät tuoneet synnintuntoa.
Jos ne olisivat tuoneet, uhreja ei olisi enää tarvittu.
Niiden toistaminen osoitti niiden riittämättömyyden.
Uhrit eivät saaneet aikaan synnintuntoa niiden toimittajille.
"Mutta niissä [uhreissa] on jokavuotinen muistutus synneistä.
Siinä puhutaan taas jom kippurin, sovituspäivän, merkityksestä.
Jom kippur on se viitekehys, -
jonka avulla voimme ymmärtää tämän jakson oikein.
Jos nämä uhrit olisivat poistaneet synnintunnon ja syyllisyyden, -
ihmiset eivät enää tekisi syntiä, eivät muistaisi tehdä.
Mutta koska he olivat tietoisia synnistään ja syyllisyydestään, -
he kokoontuivat joka vuosi jom kippurina -
ylipapin suorittamien uhrien vuoksi.
Jakeessa 3 toistetaan: -
"Sillä mahdotonta on, -
että härkäin ja kauristen veri voi ottaa pois syntejä."
Asia sanotaan tässä rohkeasti ja perustellaan Tooralla.
Jos härkien ja kauristen veri olisi voinut poistaa synnin, -
syntiluonnon ja synnin iankaikkiset seuraukset, -
uhreja ei olisi tarvinnut toistaa. Mutta laki käski niin tekemään.
Jae 5: -
"Sentähden hän [Messias] maailmaan tullessaan sanoo..."
Hän tuli julistamaan sanomaansa. Hänellä oli kutsumus.
Eli Hepr. 10:n alkujakeet puhuvat Tooran lain riittämättömyydestä.
Tooralla on silti merkitystä vielä tänäänkin.
Sen avulla voidaan opettaa ja aina opetettiin.
Se vaikutti ajatteluumme, jotta käytöksemmekin muuttuisi.
Toorassa oli myös esikuva siitä, mistä tässä kirjeessä kerrotaan.
Nyt puhumme siitä todellisuudesta, joka Tooran varjon sai aikaan.
Jae 5: -
"Sentähden hän maailmaan tullessaan sanoo: -
'Uhria ja antia sinä et tahtonut..."
Jumala puhuu Poikansa, Messiaan, kautta siitä, -
ettei hänen syvin kaipauksensa ollut saada uhreja.
"...mutta..." eli vastakohtana uhreille ja anneille, -
"...mutta ruumiin sinä minulle valmistit..."
Messias lähetettiin tähän maailmaan julistamaan, -
ettei Jumala halunnut jatkuvia uhrimenoja, -
vaan hän halusi ruumiin, jonka oli valmistanut.
Uhrit olivat esikuvana Messiaan työstä.
Palataan jakeeseen 5: -
"Sentähden hän maailmaan tullessaan sanoo: -
'Uhria ja antia sinä et tahtonut, mutta ruumiin sinä minulle valmistit; -
polttouhreihin ja syntiuhreihin sinä et mielistynyt.
Silloin minä sanoin: 'Katso, minä tulen -
kirjakääröön on minusta kirjoitettu..."
Sana "käärö" -
on tuossa jakeessa kreikaksi "pää", -
joka tarkoittaa pääasiaa.
Kirjakääröllä tarkoitetaan tässä Raamattua.
"Kirja" on kreikaksi biblion (englanniksi Bible).
Eli tässä halutaan sanoa, -
että Raamatun sanoman pääasia on Messias.
"Kirjakääröön on minusta kirjoitettu, -
että minä tulen tekemään sinun tahtosi, Jumala."
Maailmaan on lähetetty Messias, joka sanoo: -
"Jumala ei halua uhrimenoja vaan jotain muuta."
Hän haluaa itselleen valmistetun ruumiin valtakunnan tuloa varten.
Jae 8: "Kun hän ensin sanoo: -
'Uhreja ja anteja ja polttouhreja ja syntiuhreja sinä et tahtonut -
etkä niihin mielistynyt', -
vaikka niitä lain mukaan uhrataankin, -
sanoo hän sitten: 'Katso, minä tulen tekemään sinun tahtosi'.
Hän poistaa ensimmäisen, pystyttääkseen toisen."
Messias saapui poistaakseen ensimmäisen.
Siinä ei sanota, että hän olisi sen jo poistanut, vaan että hän sen poistaa.
Me tiedämme, että laki lakkautetaan sitten, -
kun uusi maa ja uudet taivaat luodaan.
Tämä luomakunta on tuhoutunut. Se tapahtuu uudessa Jerusalemissa.
On tärkeää kääntää oikein, jotta päädymme oikeisiin johtopäätöksiin.
Jae 9: "'Katso, minä tulen tekemään sinun tahtosi'.
Hän poistaa ensimmäisen, pystyttääkseen toisen."
Jae 10: -
"Ja tämän tahdon perusteella me olemme pyhitetyt -
Jeesuksen Kristuksen ruumiin uhrilla -
kerta kaikkiaan."
Emme saa ohittaa sitä, mitä Sanassa sanotaan.
Vanhan testamentin uhrit ovat esikuva, -
jonka avulla voimme ymmärtää Messiaan työtä paremmin.
Jumalan lopullinen päämäärä oli valmistaa Pojalleen ruumis, -
jotta se uhrattaisiin kerran.
Se oli hänen tahtonsa. Jae 11: -
"Ja kaikki papit seisovat päivä päivältä palvelustaan toimittamassa -
ja usein uhraamassa, aina samoja uhreja, -
jotka eivät ikinä voi syntejä poistaa."
Hän toistaa asiaa osoittaakseen, -
ettei Toora riitä Jumalan valtakuntaan pääsemiseen.
Jos niin luulemme, olemme väärässä.
Tässä jaksossa sanotaan, etteivät uhrimenot ratkaisseet syntiongelmaa -
riittävästi, täysin ja ikuisesti.
Vain Messias Jeshua ratkaisi synnin ongelman.
Hänen pappeutensa oli parempi, -
ja hänen kertakaikkinen veriuhrinsa oli täysin riittävä.
Jae 11: -
"Ja kaikki papit seisovat päivä päivältä palvelustaan toimittamassa -
ja usein uhraamassa, aina samoja uhreja, -
jotka eivät ikinä voi syntejä poistaa; -
mutta tämä on, uhrattuaan yhden ainoan uhrin syntien edestä..."
Seuraavassa on eräs tärkeä kreikan sana.
Se on paras kääntää sanalla "ainiaaksi".
Kyseessä on jokin, joka kestää ainiaan. Se tarkoittaa ikuista.
Messiaan työ oli kertakaikkinen, ja sen vaikutus on ikuinen.
Kreikan sana "ainiaaksi" tarkoittaa sellaista, -
jota ei pysty muuttamaan.
Messiaan uhrilla on siis iankaikkinen vaikutus.
Hän osti meille uhrillaan ilmaiseksi -
iankaikkisen elämän ja lunastuksen.
Kuten olemme sanoneet aiemminkin, -
me voimme saada pelastusvarmuuden.
Meidän ei tarvitse pelätä, koska meillä on varmuus.
Älä aliarvioi pelastusvarmuuden voimaa.
Tiedämme varmuudella, että meillä on iankaikkinen pelastus -
Messiaan uhrissa ja hänen täydellisessä työssään.
Messiaan ylösnousemus todistaa, -
että Jumala hyväksyi hänen antamansa uhrin.
Niin Raamatussa sanotaan.
Siksi on ongelmallista, jos opetetaan väärin, -
että pelastuksen voi kadottaa.
Ihmiset sanovat, -
että jos opetetaan ikuista pelastusta armosta uskon kautta, -
silloin ihmisille annetaan lupa tehdä syntiä.
Ei todellakaan, -
koska ihminen tuli uskoon ja antoi itsensä Messiaalle siksi, -
ettei hän halua elää synnissä.
Tarkoitatko, että olen nyt pelastettu ikuisiksi ajoiksi, -
eikä mikään tekoni voi asiaa muuttaa? Tarkoitan juuri sitä.
No nythän voin lähteä elämään synnissä.
Ei tosiuskova niin ajattele. Hän tietää, että synnistä seuraa hankaluuksia.
Rakkaudessa elävä ei tahdo tehdä syntiä, -
koska sillä on tuhoisat vaikutukset myös muihin ihmisiin.
Pelastusvarmuus rohkaisee minua -
rakastamaan, olemaan kuuliainen ja elämään Jumalalle mieliksi.
Sellaisia asioita tuo opetus tuottaa uskovan elämässä.
Hepr. 10:12: -
"...mutta tämä on, uhrattuaan yhden ainoan uhrin syntien edestä, -
ainiaaksi..." Ikuisiksi ajoiksi.
"...uhrattuaan yhden ainoan uhrin syntien edestä, -
ainiaaksi istuutunut Jumalan oikealle puolelle, -
ja odottaa nyt vain, -
kunnes hänen vihollisensa pannaan -
hänen jalkojensa astinlaudaksi.
Voittonsa ja riittävän työnsä kautta -
Messias voittaa Jumalan viholliset.
Siinä tarkoitetaan sekä ihmisiä että henkivaltoja, -
jotka vastustavat Jumalan tarkoitusperiä ja suunnitelmia.
Ne kaikki tuhoutuvat Messiaan kuoleman riittävyyden voimalla.
Niin hänestä tuli vanhurskauden valtakunnan hallitsija.
Tästä kannattaa innostua. Hepr. 10:14: -
"Sillä hän on yhdellä ainoalla uhrilla ainiaaksi tehnyt täydellisiksi..."
"Tehdä täydelliseksi" tarkoittaa -
täydellistä menneisyydessä, nykyhetkessä ja tulevaisuudessa.
Täydellisyys saavutettiin tuolla yhdellä ainoalla uhrilla.
Jae 14: -
"Sillä hän on yhdellä ainoalla uhrilla ainiaaksi tehnyt täydellisiksi ne, -
jotka pyhitetään."
Näillä asioilla on tarkoitus saada aikaan pysyvyys -
ja "teroittaa" sekä tehdä ikuisesti vanhurskaiksi ne, jotka pyhitetään.
Jae 15: "Todistaahan sen meille myös Pyhä Henki; -
sillä sanottuaan..."
Sillä tarkoitetaan: -
Kun Messias oli tehnyt työnsä, -
Raamattu kertoo, mitä aiemmin oli sanottu.
Kyse siinä on hyvistä uutisista, joihin paneudumme ensi viikolla.
Meidän on ymmärrettävä eräs seikka.
Vasta sitten, kun ymmärrämme uuden liiton oikein, -
käsitämme, mitä Jumala odottaa meiltä.
Oivallamme, millaisen kutsumuksen Jumala on meille antanut.
Kyseessä on liitto tai sopimus, johon liittyy odotuksia.
Jumala odottaa kansaltaan jotain.
Uudesta testamentista näkee helposti, että meidät on kutsuttu johonkin.
Meidät on kutsuttu palvelutyöhön.
Kyse on Jumalan palvelemisesta. Palveleminen liittyy sanaan palvelija.
Siksi meidän tulee ymmärtää, -
mitä odotuksia Jumalalla on kansaansa kohtaan uudessa liitossa.
Meidät on jo pelastettu ja lunastettu.
Nyt kuulumme hänelle, minkä tulisi heijastua -
sanoissamme, päätöksissämme ja teoissamme.
Sellaisia asioita opimme tutkiessamme uutta liittoa.
Sana "uusi" on tärkeä.
Raamatussa sana "uusi" liittyy muutokseen.
Kun otat vastaan uuden liiton, -
joka syntyi Messiaan verestä pääsiäisenä, lunastuksen juhlana, -
elämässäsi tulisi tapahtua perinpohjainen muutos.
Jos näin ei tapahdu, asiaan liittyy ongelma.
Ongelma ei ole Jumalan Sanassa vaan siinä, miten sitä sovellat.
Eli kohta puhumme uudesta liitosta.
Näemme myös, -
että vanhassa ja uudessa liitossa on myös jotain samaa.
Useimmat uskovat sanovat, -
ettei suhteessa Messiaan ole mitään vanhaan liittoon liittyvää.
Se on väärää ajattelua.
Näemme sen ensi viikolla, kun tutkimme uutta liittoa.
Uuden liiton perustamiseksi tarvittiin kuolema, -
koska kaikkiin liittoihin liittyy kuolema.
Ne astuvat voimaan, kun verta on vuodatettu.
Asiakirja sinetöitiin verellä.
Raamatussa myös ihmisen päälle pirskotettiin verta.
Heprealaiskirjeen sanoma käy jännittäväksi.
Jakeessa 15 sanotaan, -
että Jumala ilmoittaa nämä asiat Pyhän Hengen kautta.
Aina kun Sanassa puhutaan Pyhästä Hengestä, -
meidän tulisi ajatella järjestystä.
Ihminen tulee Jumalan järjestyksen alaisuuteen.
Pyhä Henki mainitaan juuri ennen, kuin aletaan puhua uudesta liitosta, -
koska Pyhä Henki antaa voiman ja huolehtii tarpeistamme.
Hän mahdollistaa uuden liiton odotusten toteutumisen elämässäsi.
Oletko kiinnostunut siitä, mitä Jumala sinulta odottaa?
Etsitkö niitä rukouksessa? Tahdotko niitä?
Ehkä et tahdo muuta kuin toteuttaa omat odotuksesi.
Rukoilet vain niiden toteutumista.
Silloin et käykään hengellistä taistoa vihollista vastaan -
vaan osallistut vihollisen suunnitelmiin.
Koska omat toiveesi ovat saaneet alkunsa -
omasta mielestäsi, jonne vihollinen ne laittoi.
Jumalan tarkoitusperät eivät saa alkuaan ihmisistä vaan Jumalasta.
Siksi ne pitää ilmoittaa meille.
Voimme ottaa tuon ilmoituksen vastaan sydämellämme.
Mutta eikö Jumala anna meille, mitä sydämemme halajaa?
Kyllä, mutta sydämen tila tulee ymmärtää.
Sydämen pitää olla oikeamielinen, jotta sen toiveet voi toteuttaa.
Se on hepreaksi lev nachon.
Nachon tarkoittaa nykyhepreassa oikeaa.
Vasta kun Pyhä Henki on saanut korjata sydämesi oikeaksi, -
silloin toiveesi ovat samat kuin Jumalalla, koska hän antoi ne sinulle.
Niitä asioita rukoilet, ja niille sydämesi palaa.
Niitä elämäsi jokainen puoli heijastaa.
Kun etsit niitä asioita, suhteesi Jumalaan syvenee.
Syvä suhde Jumalaan synnyttää ymmärryksen ylittävän ilon.
Ensi kerralla jatkamme Heprealaiskirjeen lukua 10.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen